‏ד' אייר תשפ"א

הורים יקרים שלום רב

לאחר תקופה ארוכה של התמודדות עם וירוס הקורונה אנו מתחילים להרגיש הקלות במגבלות שהיו עד עכשיו בבית הספר, אנו שמחים מאד שהגענו לזמן של שחרור ההגבלות בעשיה החינוכית בבית הספר המאפשרות לנו להרחיב ולהעמיק בלמידה ובקשר עם התלמידים אתנו ובינם לבין עצמם.

משרד החינוך הודיע שביום ראשון כל הכיתות מתאחדות ללא קפסולות ומחזירים את התלמידים ללמידה של שישה ימים בשבוע.

**אז מה משתנה?**

1. שישה ימי לימוד לכל הכיתות א-ו
2. שניים או שלושה ימים בשבוע בכיתות ג עד ו יסיימו את הלימודים בשעה שלוש ועשרים.
3. כיתות א – ב- למדו בכל השנה שישה ימים ובכיתות אלו לא יחולו שינויים.
4. שעות הלימודים ביום ו' 8:00 - 11:45. המערכת של התלמידים תפורסם על ידי המחנכים.
5. סדנאות- כרגע חוץ ממוסיקה לא יחודשו אבל יינתנו שיעורים העשרה עד כמה שאפשר בכיתות.

השינויים במסגרת בית הספר מאפשרת לחזק כמה דברים חשובים שעומדים לנגד עיננו.

**צמצום הפערים בלמידה**:

במשך השנה התמקדנו בארבע מקצועות ליבה : קודש, חשבון , אנגלית, עברית.

נמשיך לבסס את הלמידה בארבעת הנושאים הללו ונוסיף שיעורים בשאר המקצועות.

**גיבוש כיתתי**

גיבוש - במהלך השנה היה מורכב הן בימי הסגרים והן בימי הפיצול. בתקופה הקרובה נשים דגש על פעילות לגיבוש חברתי.

**חינוך חברתי**

הצלחנו לקיים פעילות בנושא החינוך החברתי במגבלות שהיו אך היה חסר מאד המפגש בין התלמידים. אנו מתכננים פעילויות מגוונות לאחר שהוסרו חלק גדול מההגבלות.

שבוע שעבר נבחרו נציגי מועצת תלמידים/ת שיתכננו פעילות מועצת תלמידם בנוסף לתכניות של רכזת חברתית.

**כיתה ו בנים ובנות**

הגיע זמנן של כיתות ו בנים/ת. כבר השבוע הכינה כיתה ו בנים טקס יום הזיכרון ויום העצמאות וכיתה ו בנות הפעילו את הכיתות בראש חודש אייר.

יחד עם הפעילויות המתוכננות לשאר הכיתות, כיתות ו מתכוננות לקראת סוף שנה ומעבר לחטיבות.

בתפילה להמשך לימודים בבריאות לכולם ובהצלחה רבה לכולם.

יונה שפי